Krezas (departamentas)

Krezas (, ) – Prancūzijos departamentas šalies centre, Limuzeno regione, pavadintas pagal to paties pavadinimo upę. Administracinis centras – Gerė (Guéret).

Departamente 2 apskritys, 27 kantonai, 18 municipalinių susivienijimų ir 260 komunų. Plotas – 5 565 km².

 Istorija 
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, padalijus Maršo provinciją.

 Geografija 
Krezo departamentas ribojasi su Korezo, Aukštutinės Vjenos, Aljė, Piui de Domo, Šero ir Endro departamentais.

 Pagrindinės upės 
 Krezas
 Šeras
 Aljė

 Pagrindiniai miestai 
 Gerė (Guéret) – 15 123 gyventojų (1999 m.)
 Obiusonas (Aubusson) – 4 662 gyv.

 Ekonomika 
Pagrindinės ekonomikos šakos – žemės ūkis, ypač ganyklos ir namudiniai amatai.

 Kalba 

Iki XVI a. oficiali regiono kalba buvo limuzenų kalba, priklausanti Langedoko (langues d’Oc) kalbų grupei. Tai pirmųjų trubadūrų kalba, jų dainose išlikusi iki šių dienų. Krezo departamente susikerta visi trys šios kalbos dialektai – okitanų, gaskonų ir provansalų. 1930 m. įvedus literatūrinę prancūzų kalbą šios tarmės vis labiau lieka tik kaimo rajonų šnekamąja kalba.

 Politika 

Departamentą Prancūzijos senate atstovauja Andrė Ležonas ir Mišelis Moreinas (abu PS), Atstovų rūmuose – Mišelis Vernjė ir Žanas Okleras. Generalinę tarybą sudaro 27 nariai, kurių po pusę renkami kas trejus metus šešerių metų kadencijai.

 Apskritys 
 Apskritis Gyventojų(1999) Plotas(km²) Tankumas Kantonų Savivaldybių Gerė 84.477  3027  28  15  142 Obiusonas 39.993  2539  16  12  118

 Nuorodos 

 Prancūzijos regionai ir departamentai
 Prefektūra 
 Generalinė taryba 
 Istorija ir geografija 
 Turizmo portalas

Kategorija:Prancūzijos departamentai